15. ΝΟΜΟΘΕΤ. ΔΙΑΤΑΓΜΑ 307 της 19/19 Απρ. 1947 Περί συγκροτήσεως Επιτροπής προς σύνταξιν σχεδίου κώδικος «περί καταστάσεως των δημοτικών και κοινοτικών υπαλλήλων». Σελ. 96(α) 95-26 15α ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 23826 της 21 Απρ. /9 Ιουν. 1949 Περί παροχής υπερωριών εις δημοτικούς και κοινοτικούς υπαλλήλους. Έχοντες υπ’ όψει την βάσει των διατάξεων του άρθρ. 2 του Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνει εις τροποποιήσεις των φορολογικών συντελεστών κλπ.», εκδοθείσαν υπ’ αριθ. 874/3/12-4-1949 απόφασιν του Υπουργού των Οικονομικών, δι’ ης συναινεί εις την σύστασιν παρά τοις Δήμοις, Κοινότησι άνω των 3.000 κατοίκων, και Αγαθοεργοίς Ιδρύμασι, συνεργείων εξ’ υπαλλήλων αυτών δι’ εκτέλεσιν υπηρεσίας καθ’ υπερωρίαν υπό τον περιορισμόν ότι ο αριθμός των υπαλλήλων, οίτινες θα συμμετέχωσιν εις τα συνεργεία ταύτα, δεν θέλει υπερβή τα 2/3 των οργανικών θέσεων των υπαλλήλων του Δήμου κλπ. και πάντως τους 4.500 εν συνόλω υπαλλήλους, δι’απασχόλησιν μέχρις 50 ωρών μηνιαίως δι’ έκαστον υπάλληλον, επί τη καθ’ ώραν αποζημιώσει μέχρι των δρχ. 4000. Ιδόντες και τας διατάξεις των άρθρ. 27 και 83 του Κώδικος της περί Δήμων και Κοινοτήτων Νομοθεσίας, αποφασίζομεν: Αναθέτομεν εις τα Δημοτικά Συμβούλια, τα Συμβούλια των Κοινοτήτων πληθυσμού άνω των 3000 κατοίκων και εις τα Αδελφάτα των Δημοτικών και Κοινοτικών Ιδρυμάτων όπως, δι’ αποφάσεων αυτών, εγκρινομένων υπό των κ. κ. Νομάρχων αποφασίσωσι: 1)Περί της υπάρξεως υπηρεσιακής ανάγκης συστάσεως συνεργείων εξ’ οργανικών υπαλλήλων, καθ’ υπερωρίαν εργαζομένων. 2)Περί του ότι η οικονομική κατάστασις των ανωτέρω οργανισμών επιτρέπει την αντιμετώπισιν της δαπάνης αποζημιώσεως των καθ’ υπερωρίαν εργαζομένων κατά τα άνω υπαλλήλων, και 3)Περί του αριθμού των υπαλλήλων, οίτινες θα μετάσχωσιν εις τα συνεργεία, και ων υπαλλήλων το ανώτατον όριον κατά Δήμον, Κοινότητα κλπ. ορίζομεν δι’ ιδιαιτέρων ημών αποφάσεων. 3.Β.β.11-15α Κατάσταση Δημοτικών και Κοινοτικών Υπαλλήλων 